**รายงานการติดตามและประเมินผลแผนพัฒนาท้องถิ่น ประจำปีงบประมาณ พ.ศ.2566**

**องค์การบริหารส่วนตำบลปันแต อำเภอควนขนุน จังหวัดพัทลุง**

**\*\*\*\*\*\*\*\*\*\*\*\*\***

การติดตามและประเมินผลแผนพัฒนาท้องถิ่น ประจำปีงบประมาณ พ.ศ.2566 อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติมถึงฉบับปัจจุบัน ข้อ 29 คณะกรรมการติดตามและประเมินผลแผนพัฒนาท้องถิ่นมีอำนาจหน้าที่ ดังนี้

(1) กำหนดแนวทางและวิธีการติดตามและประเมินผลแผนพัฒนาท้องถิ่น

(2) ดำเนินการติดตามและประเมินผลแผนพัฒนาท้องถิ่น

(3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

**1. วิสัยทัศน์**

"เส้นทางคมนาคมสะดวก เกษตรกรรมก้าวหน้า ส่งเสริมการศึกษา สืบสานภูมิปัญญา มุ่งพัฒนาคุณภาพชีวิต ยืดถือเศรษฐกิจพอเพียง "

**2. พันธกิจ**

1. เสริมสร้างให้ประชาชน รักยึดมั่น และธำรงรักษาไว้ ซึ่งสถาบันหลักของชาติ

2. เสริมสร้างภูมิคุ้มกันจากภัยคุกคาม (อาทิ ยาเสพติด โรคติดต่อ ภัยธรรมชาติ ไซเบอร์) และสร้างความมั่นคง ปลอดภัย ในชีวิตและทรัพย์สินของประชาชน

3. พัฒนาระบบโครงสร้างพื้นฐานด้านคมนาคมขนส่งและสาธารณูปโภค

4. จัดหาบำรุงรักษาแหล่งน้ำเพื่อการเกษตร

5. ส่งเสริมการสร้างมูลค่าเพิ่มสินค้าทางการเกษตรและผลิตภัณฑ์ชุมชนให้มีศักยภาพในการแข่งขัน

6. ส่งเสริมให้มีความมั่นคงทางเศรษฐกิจฐานรากทั้งในระดับครัวเรือน ชุมชน และหมู่บ้าน

7.พัฒนาโครงสร้างพื้นฐานและสิ่งอำนวยความสะดวกให้มีความพร้อมรองรับการท่องเที่ยว

8. ส่งเสริมการอนุรักษ์ฟื้นฟูทรัพยากรธรรมชาติและสิ่งแวดล้อม

9. พัฒนาคุณภาพชีวิต เด็ก เยาวชน สตรี ผู้สูงอายุ ผู้พิการ และผู้ด้อยโอกาส

10. ส่งเสริมสนับสนุนการป้องกันโรค การควบคุมโรค และการสาธารณสุข

11. ส่งเสริมสนับสนุนการออกกำลังกาย การเล่นกีฬา นันทนาการ

12. ส่งเสริมสนับสนุนการจัดกิจกรรมอนุรักษ์สืบสาน ศิลปะ ประเพณี วัฒนธรรม และภูมิปัญญาท้องถิ่น

13. พัฒนาประสิทธิภาพการบริหารจัดการและการจัดระบบบริการที่ทันสมัย

**3. ยุทธศาสตร์การพัฒนา** ประกอบด้วย 6 ยุทธศาสตร์ ดังนี้

ยุทธศาสตร์ที่ 1 การเสริมสร้างความมั่นคง

ยุทธศาสตร์ที่ 2 การพัฒนาโครงสร้างพื้นฐานและระบบโลจิสติกส์

ยุทธศาสตร์ที่ 3 การสร้างความเข้มแข็งภาคเกษตร ระบบเศรษฐกิจ และส่งเสริมการท่องเที่ยวชุมชน ควบคู่การพัฒนาทรัพยากรธรรมชาติและสิ่งแวดล้อม

ยุทธศาสตร์ที่ 4 การพัฒนาและเสริมสร้างศักยภาพทรัพยากรมนุษย์

ยุทธศาสตร์ที่ 5 การส่งเสริมศาสนา ศิลปะ ประเพณี วัฒนธรรม และภูมิปัญญาท้องถิ่น

ยุทธศาสตร์ที่ 6 การพัฒนาประสิทธิภาพการบริหารจัดการองค์กรปกครองส่วนท้องถิ่น

1